परिभाषा र व्याख्यामा जे भनिए पनि नेतृत्व एक प्रकारको विशिष्ट गुण, क्षमता वा विशेषता नै हो । जो जसमा ती गुण र स्वभाव रहन्छन् वा जसले ती गुण आर्जन गर्न सक्छन्, उनीहरू नै नेतृत्व प्रदान गर्न लायक ठहर्छन् । पद प्राप्त गर्नु र नेतृत्व प्रदर्शन गर्नु भनेका दुई फरक कुरा हुन् । पदमा नहुनेले पनि नेतृत्व प्रदान गर्न सक्छन् । तर पदमा पुगेकाहरूले नेतृत्व क्षमता प्रदर्शन गर्न सकेमा मुलुक, समाज र व्यक्ति सबैलाई फाइदा हुन्छ । नेतृत्व प्रदान गर्न नसक्नेहरूले पद ओगट्नु समय र साधनस्रोतको बर्बादी मात्रै हो ।
